Slekt og Data

Slekt og Data (eng. Genealogy Society of Norway), tidligere DIS-Norge og DIS-Norge, Slekt og Data, er Norges største organisasjon for slektsforskere,og ble stiftet 12. januar 1990. Organisasjonens formål er å skape møteplasser og tilbud for alle som er interessert i slekts- og personhistorier, og legge til rette for at disse historiene blir funnet, bevart og formidlet. Organisasjonen skal fremme slektsforskning og skape forståelse for den verdien slektshistorie har for vår identitet og kulturarv.  Store norske leksikon - Slekt og Data Sist besøkt 16.5.2025  

Styreleder er Heidi Ringsrød . Organisasjonen har over 11 000 medlemmer og er medlem av Norges kulturvernforbund, Frivillighet Norge, Kulturalliansen og Studieforbundet kultur og tradisjon. I tillegg har Slekt og Data samarbeidsavtale med Norske Kveners Forbund/Ruijan Kveeniliitto og Arkivverket.

 Historie 
Svenske Föreningen DIS ble dannet 1. april 1980Nilson, Josefine, DIS 07.04.2025 DIS historia Sist besøkt 16.05.2025   og var inspirasjonen til at Slekt og Data ble stiftet 12. januar 1990 som DIS-Norge. «DIS», som er brukt her, er et akronym for «Data i slektsforskning». I 2012 ble navnet endret til DIS-Norge, Slekt og Data, og ved landsmøtet i 2016 ble navnet forkortet til det nåværende Slekt og Data. I den første tiden var databehandling og datakommunikasjon viktig i foreningens virke. Nå har arbeidet med slektsforskning generelt tatt over og dataelementet får mest betydning for utvikling av verktøy.

 Tidligere ledere 
Leder for Slekt og Data blir valgt på landsmøtet, for en periode på to år. 

 År  Leder 1990  Wilhelm Færden 1991  Wilhelm Færden 1992  Wilhelm Færden 1993  Wilhelm Færden 1994  Sjur Madsen 1995  Sjur Madsen 1996  Bjørn Nilsen 1997  Bjørn Nilsen 1998  Jan Solberg 1999  Jan Solberg 2000/01  Jan Eri 2002/03  Jan Eri 2004/05  Finn Karlsen 2006/07  Torill Johnsen 2008/09  Torill Johnsen 2010/11  Torill Johnsen 2012/13  Torill Johnsen 2014/16  Tone Eli Moseid 2016/18  Tone Eli Moseid 2018/20  Morten Thorvaldsen2020-Heidi Ringsrød

 Landsstyre 
Slekt og Datas landsstyre    består av leder og 8 styremedlemmer. Generalsekretæren møter i styret. Ved landsmøtet i april 2024 ble disse valgt inn i landsstyret:

 Verv  Navn Leder  Heidi Ringsrød Nestleder  Bente Nordhagen Økonomiansvarlig  Per-Ove Uthaug Styremedlem  Sissel Marit Bue Styremedlem  Erik Nilsen Styremedlem  Kari Stumberg Omholt Styremedlem  Jonny Lyngstad Styremedlem  Viggo Eide Styremedlem  Bjarne Husevåg

Generalsekretæren er Lina Bjelland Myrvoll. Slekt og Data, 18.06.2021 Lina er ny generalsekretær i Slekt og Data Sist besøkt 16.05.2025
 Distriktslag 
Slekt og Data har 18 distriktslag som dekker alle landets fylker. Distriktslagene er regionale enheter av organisasjonen, med egne styrer, som arbeider for å fremme Slekt og Datas formål i sine respektive geografiske områder. Det første distriktslaget som ble stiftet var Slekt og Data Hordaland, stiftet i 1991. Det er i tillegg rundt 60 lokallag/lokalgrupper som jobber for å gi et tilbud lokalt. 

Det er distriktslagene og lokallagene/lokalgruppene som står for aktivitetene i organisasjonen, og som ivaretar et kontinuerlig aktivitetsnivå. All aktivitet drives på dugnad av over 300 tillitsvalgte. Slekt og Data arrangerer årlig over 1000 møter, temakvelder og kurs over hele landet.

 Distriktslag  Stiftelsesdato Slekt og Data Hordaland  23. september 1991 Slekt og Data Nordland  1. januar 1993 Slekt og Data Rogaland  17. januar 1994 Slekt og Data Oslo/Akershus  19. mai 1994 Slekt og Data Sør-Trøndelag  26. mai 1994 Slekt og Data Møre og Romsdal  28. mai 1994 Slekt og Data Vestfold  2. mars 1995 Slekt og Data Haugaland  13. november 1995 Slekt og Data Aust-Agder  15. februar 1996 Slekt og Data Vest-Agder  29. mai 1996 Slekt og Data Nord-Trøndelag  31. august 1996 Slekt og Data Østfold  21. november 1998 Slekt og Data Oppland  12. desember 1998 Slekt og Data Sogn og Fjordane  18. januar 1999 Slekt og Data Telemark  23. januar 1999 Slekt og Data Hedmark  25. januar 1999 Slekt og Data Buskerud  11. mars 1999 Slekt og Data Nord  10. juni 2014

 Medlemsbladet 
Organisasjonen gir ut medlemsbladet Slekt og Data tre ganger i året. Bladet trykkes i farger i A4-format og har 48 sider. Det kan tegnes abonnement for arkiv, bibliotek eller liknende institusjoner. Bladet er tilgjengelig i PDF-format og som nettartikler for medlemmene på organisasjonens nettsider.

 Gravminner 

Gravminner er en søkbar database med over 3,5 millioner gravminner, og rundt 4000 gravplasser i Norge. Man kan finne hvor en person er gravlagt, se bilde av gravstenen og finne informasjon om fødsels- og dødsdatoen til personen. Gravminner er basert på frivillighet og er bygget opp av dugnadsinnsats over mange år. Intensjonen er å fotografere og registrere alle gravsteinene på norske kirkegårder og gravplasser. Gravminner er Slekt og Datas mest betydelige bidrag for å ivareta forgjengelige kulturminner. Slekt og Data startet dokumentasjonen av gravminner i 2004.

 Kildeveiviseren 
Slekt og Data lanserte tjenesten KildeveiviserenKildeveiviseren.no  i oktober 2024. Kildeveiviseren guider medlemmene gjennom arkivene og viser hvilke kilder som er relevante for brukernes slektshistorie. Her får man informasjon om hva hver kilde inneholder, slik at en kan navigere effektivt og finne det man leter etter. Uavhengig av om en er nybegynner eller har erfaring, hjelper Kildeveiviseren med å finne familiehistorien til medlemmene på en enklere og mer oversiktlig måte. Kildeveiviseren driftes av frivillige i Slekt og Data.

 Slektsforum 
Slekt og Datas Slektsforum er blant Norges største forum for slektsfaglige spørsmål. Her kan medlemmer utveksle kunnskap og hjelpe hverandre med små og store slektsspørsmål.

Foreningen driver også den lukkede Facebook-gruppen «Få hjelp med slektsforskningen din», der medlemmer kan utveksle kunnskap og hjelpe hverandre med slektsgåter.

 Kilderegistrering 
I 2001 inngikk Slekt og Data og Riksarkivaren en avtale om kilderegistrering av kirkebøker. Avtalen gir Slekt og Datas registreringsgrupper gratis tilgang til kirkebokskopier for registrering, men Riksarkivaren (ved Digitalarkivet) har enerett til publisering på internett på nasjonalt nivå. Mange av de tilgjengelige registrerte kirkebøkene på Digitalarkivet er registrert og korrekturlest av medlemmer i Slekt og Data.

 Referanser 

 Eksterne lenker 
 Slekt og Data (Norge)
 Föreningen DIS (Sverige)
 Danske Slægtsforskere
 Suomen Sukututkimusseura Genealogiska Samfundet i Finland
 Ættfræðifélagið (Island)

Kategori:Slektsforskning i Norge
Kategori:Norske kulturorganisasjoner
Kategori:Etableringer i 1990
Kategori:1990 i Norge